Raġel ta' 35 sena minn Ħal Għaxaq jinsab fil-periklu tal-mewt wara li splodiet il-karozza li kien qed isuq. Huwa sofra ħruq ma' 90% ta' ġismu. L-inċident seħħ għall-ħabta tal-3:50pm Triq iż-Żejtun f'Marsaxlokk, meta r-raġel telaq minn Marsaxlokk. Tfajla ta' 28 sena minn Birkirkara li kienet fl-istess vettura ukoll ittieħdet l-isptar Mater Dei għall-kura medika, iżda ma sofriet l-ebda ġrieħi. Tliet vetturi oħra kienu involuti fl-inċident filwaqt li vettura minnhom ħadet in-nar. Raġel ieħor ta' 39 sena, residenti Ħal Għargħur li kien qiegħed isuq fid-direzzjoni opposta ukoll ittieħed l-isptar Mater Dei minħabba dħaħen li bela'. Raġel ta' 32 sena residenti l-Kalkara kien qiegħed isuq wara l-vettura li ħadet in-nar, tilef il-kontroll minħabba xi fuel li ħareg mill-vettura ta' quddiemu u konsegwenza t'hekk ħabat m'arblu tad-dawl u vettura oħra li kienet ġejja min-naħa opposta. Din tal-aħħar ħadet in-nar ukoll. Membri tal-Protezzjoni Ċivili waslu fuq il-post u kkontrollaw in-nirien. Ġiet ordnata inkjesta dwar il-każ. #td_uid_4_5ee4e82dd4042 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/10409966_823724010972883_646375944_n-80x60.jpg) 0 0 no-repeat} 1 minn 1